open-index/open-wikipedia-markdown huggingface dataset:
Одлі Харысан

**Одлі Харысан** (; нар. , , Англія) — брытанскі баксёр-прафесіянал, які выступаў у цяжкай вагавай катэгорыі (звыш 91 кг). Алімпійскі чэмпіён 2000 года ў суперцяжкай вазе ў аматарах. Чэмпіён Еўропы па версіі EBU (2010) у суперцяжкай вазе.

Пасля золата на Алімпіядзе ў Сіднеі быў узнагароджаны ОБІ. У 2001 годзе выпусціў аўтабіяграфічную кнігу. Заключыў кантракт на £1000000 з каналам BBC для трансляцыі першай дзясяткі сваіх прафесійных баёў.

Дэбютаваў у маі 2001 года. Пасля першых трох баёў, атрымаў траўмы, каля паўгода не выходзіў на рынг. Перамог амерыканца Джуліса Лонга, і да 5-га паядынку выйграў па ачках у непераможнага суайчынніка Марка Крэнса (11-0). Працягваў перамагаць сваіх праціўнікаў пераважна накаўтамі, перамог Роба Кэлаўэя.

У снежні 2003 года накаўтаваў амерыканца Браяна Нікса.

У 2004 годзе перамог джорнімена Джуліус Фрэнсіса, і двух непераможных баксёраў, Рычэла Эрсісія (21-0), і Томаша Баніна (26-0).

Катэгорыя:Баксёры Вялікабрытаніі
Катэгорыя:Баксёры 2000-х
Катэгорыя:Баксёры 2010-х
Катэгорыя:Баксёры цяжкай вагавай катэгорыі
Катэгорыя:Алімпійскія чэмпіёны ад Вялікабрытаніі
Катэгорыя:Алімпійскія чэмпіёны па боксе
Катэгорыя:Чэмпіёны летніх Алімпійскіх гульняў 2000 года
Катэгорыя:Баксёры на летніх Алімпійскіх гульнях 2000 года
Катэгорыя:Члены ордэна Брытанскай імперыі
Роберт Кажанёўскі

**Роберт Марэк Кажанёўскі** (; нар. , Любачаў, Польшча) — польскі лёгкаатлет, 4-разовы алімпійскі чэмпіён па спартыўнай хадзе, трохразовы чэмпіён свету, двухразовы чэмпіён Еўропы. Камандор ордэна Адраджэння Польшчы. Уладальнік найбольшай колькасці залатых алімпійскіх медалёў сярод усіх польскіх спартсменаў.

Першым у гісторыі заваяваў медалі на 3 алімпіядах запар і першым у гісторыі заваяваў медалі на двух дыстанцыях: 20 км і 50 км на адной алімпіядзе. Чэмпіён летняй Алімпіяды 1996 года (50 км), летняй Алімпіяды 2000 года (20 і 50 км) і летняй Алімпіяды 2004 года (50 км).

Чэмпіён свету (1997, 2001, 2003), Еўропы (1998, 2002), Польшчы. Экс-рэкардсмен свету на дыстанцыі 50 км: 2003 — 3 гадз. 36 хв. і 3 сек. У 2006 годзе гэты рэкорд пабіў аўстраліец Натан Дыкс. Вынік Кажанёўскага застаецца рэкордам Польшчы.

Найлепшы спартсмен Польшчы ў 1998 і 2000 гадах.

Катэгорыя:Кавалеры ордэна Адраджэння Польшчы
Катэгорыя:Афіцэры ордэна Адраджэння Польшчы
Катэгорыя:Камандоры ордэна Адраджэння Польшчы
Катэгорыя:Спартыўныя хадакі Польшчы
Катэгорыя:Алімпійскія чэмпіёны ад Польшчы
Катэгорыя:Алімпійскія чэмпіёны па лёгкай атлетыцы
Катэгорыя:Чэмпіёны свету па лёгкай атлетыцы
Катэгорыя:Чэмпіёны Еўропы па лёгкай атлетыцы
Катэгорыя:Чэмпіёны летніх Алімпійскіх гульняў 1996 года
Катэгорыя:Чэмпіёны летніх Алімпійскіх гульняў 2000 года
Катэгорыя:Чэмпіёны летніх Алімпійскіх гульняў 2004 года
Катэгорыя:Лёгкаатлеты на летніх Алімпійскіх гульнях 1996 года
Катэгорыя:Лёгкаатлеты на летніх Алімпійскіх гульнях 2000 года
Катэгорыя:Лёгкаатлеты на летніх Алімпійскіх гульнях 2004 года
Кнут Хольман

**Кнут Хольман** (; нар. , Осла, Нарвегія) — нарвежскі спартсмен, спецыяліст у веславанні на байдарках. Трохразовы алімпійскі чэмпіён, чатырохразовы чэмпіён свету.

Свой першы медаль заваяваў на чэмпіянаце свету па веславанні на байдарках і каноэ ў Познані ў 1990 годзе. З тых часоў на чэмпіянатах свету Хольман заваяваў яшчэ 3 залатыя медалі, а таксама 5 срэбраных і 4 бронзавыя.

Першыя алімпійскія медалі Хольман заваяваў у 1992 годзе ў Барселоне, на гэтых Гульнях ён выйграў 2 медалі: адзін срэбраны ў спаборніцтвах байдарак-адзіночак на дыстанцыі 1000 метраў і адзін бронзавы ў байдарках-адзіночках на дыстанцыі 500 метраў. Першае алімпійскае золата Хольман заваяваў у 1996 годзе на Алімпіядзе ў Атланце, перамогшы ў заездзе байдарак-адзіночак на дыстанцыі 1000 метраў. Усяго на рахунку Хольмана 3 залатыя медалі летніх Алімпійскіх гульняў, а таксама 2 сярэбраныя і 1 бронзавы.

Катэгорыя:Весляры на байдарках і каноэ Нарвегіі
Катэгорыя:Алімпійскія чэмпіёны ад Нарвегіі
Катэгорыя:Алімпійскія чэмпіёны па веславанні на байдарках і каноэ
Катэгорыя:Чэмпіёны свету па веславанні на байдарках і каноэ
Катэгорыя:Чэмпіёны летніх Алімпійскіх гульняў 1996 года
Катэгорыя:Чэмпіёны летніх Алімпійскіх гульняў 2000 года
Катэгорыя:Сярэбраныя прызёры летніх Алімпійскіх гульняў 1992 года
Катэгорыя:Сярэбраныя прызёры летніх Алімпійскіх гульняў 1996 года
Катэгорыя:Бронзавыя прызёры летніх Алімпійскіх гульняў 1992 года
Катэгорыя:Весляры на байдарках і каноэ на летніх Алімпійскіх гульнях 1988 года
Катэгорыя:Весляры на байдарках і каноэ на летніх Алімпійскіх гульнях 1992 года
Катэгорыя:Весляры на байдарках і каноэ на летніх Алімпійскіх гульнях 1996 года
Катэгорыя:Весляры на байдарках і каноэ на летніх Алімпійскіх гульнях 2000 года
Яўген Аляксандравіч Кафельнікаў

**Яўген Аляксандравіч Кафельнікаў** (; нар. , Сочы, Краснадарскі край, РСФСР, СССР) — расійскі тэнісіст, самы тытулаваны тэнісіст у гісторыі Расіі. Заслужаны майстар спорту Расіі. Першым з расійскіх тэнісістаў выйграў турнір Вялікага шлема ў адзіночным разрадзе (Ралан Гарос, 1996) і стаў першай ракеткай свету (3 мая — 13 чэрвеня 1999). Быў пераможцам Australian Open у 1999 годзе. У парным разрадзе перамагаў на Roland Garros у 1996, 1997, 2002 гадах і US Open у 1997 годзе.

Алімпійскі чэмпіён 2000 года ў адзіночным разрадзе. Уладальнік Кубка Дэвіса 2002 года ў складзе зборнай Расіі. Кавалер ордэна Пашаны (2002). Выпускнік Кубанскай дзяржаўнай акадэміі фізічнай культуры. Пачатак прафесійнай кар’еры — 1992. Завяршэнне кар’еры — 2003. Першымі трэнерамі былі Валерый Шышкін і Анатоль Ляпёшын.

Ганаровы член Асацыяцыі гольфа Расіі, 1-ы віцэ-прэзідэнт і сябра Прэзідыума Асацыяцыі гольфа Расіі. Чэмпіён Расіі па гольфе (2011).

Член Міжнароднай залы тэніснай славы з 2019 года.

Катэгорыя:Кавалеры ордэна Пашаны
Катэгорыя:Заслужаныя майстры спорту Расіі
Катэгорыя:Тэнісісты Расіі
Катэгорыя:Пераможцы Адкрытага чэмпіянату Аўстраліі па тэнісе ў мужчынскім адзіночным разрадзе
Катэгорыя:Пераможцы Адкрытага чэмпіянату Францыі па тэнісе ў мужчынскім адзіночным разрадзе
Катэгорыя:Пераможцы Адкрытага чэмпіянату Францыі па тэнісе
Катэгорыя:Пераможцы Адкрытага чэмпіянату ЗША па тэнісе
Катэгорыя:Алімпійскія чэмпіёны ад Расіі
Катэгорыя:Алімпійскія чэмпіёны па тэнісе
Катэгорыя:Чэмпіёны летніх Алімпійскіх гульняў 2000 года
Катэгорыя:Тэнісісты на летніх Алімпійскіх гульнях 2000 года
Катэгорыя:Ганаровыя грамадзяне Сочы
Катэгорыя:Члены Міжнароднай залы тэніснай славы
Катэгорыя:Гальфісты
Катэгорыя:Спартсмены некалькіх відаў спорту
Тапіа Кор’юс

**Тапіа Кор’юс** (; нар. ) — фінскі лёгкаатлет, спецыяліст у кіданні дзіды, алімпійскі чэмпіён.

Тапіа Кор’юс нарадзіўся ў Вехкалахці (цяпер частка горада Хаміна).

У 1980-я гады ён быў адным з самых вядомых дзідакідальнікаў краіны, аднак на міжнароднай арэне поспехаў не дабіваўся да Алімпійскіх гульняў 1988 года ў Сеуле. На алімпійскіх спаборніцтвах Кор’юс амаль увесь турнір займаў другую пазіцыю, аднак у апошняй спробе яму атрымаўся бліскучы кідок на 84 м 28 см, што прынесла яму алімпійскае золата. Другое месца заняў юны Ян Жалезны, які затым надоўга стаў сусветным лідарам у кіданні дзіды, трэцяе суайчыннік Кор’юса — Сепі Рацю.

Катэгорыя:Кідальнікі кап’я Фінляндыі
Катэгорыя:Алімпійскія чэмпіёны ад Фінляндыі
Катэгорыя:Алімпійскія чэмпіёны па лёгкай атлетыцы
Катэгорыя:Чэмпіёны летніх Алімпійскіх гульняў 1988 года
Катэгорыя:Лёгкаатлеты на летніх Алімпійскіх гульнях 1988 года
Першая ліга чэмпіянату Беларусі па хакеі з шайбай 2005/2006

**Першая ліга чэмпіянату Беларусі па хакеі з шайбай 2005/2006** — 4-ы сезон другога дывізіёна чэмпіянату Беларусі па хакеі з шайбай. У турніры прынялі ўдзел 10 клубаў з Беларусі.

## Рэгулярны сезон 
## Плэй-оф 
**Чвэрцьфіналы**
* Гомель-2 — Сокал-2 Кіеў — 7:1, 5:1
* Юніёр-Мінск — Віцебск-2 — 5:1, 3:4, 5:0
* Дынама-2 Мінск — Брэст-2 — 5:1, 4:6, 3:2
* Хімвалакно-2 Магілёў — Керамін-2 Мінск — 2:3, 2:5

**Паўфіналы**
* Гомель-2 — Керамін-2 Мінск — 6:4, 7:6, 5:1
* Юніёр-Мінск — Дынама-2 Мінск — 9:6, 2:4, 3:0, 3:2

**Матч за 3-е месца**
* Дынама-2 Мінск — Керамін-2 Мінск — 3:2, 2:4, 3:1, 6:1

**Фінал**
* Гомель-2 — Юніёр-Мінск — 2:1, 6:1, 6:3

## Спасылкі 
* Архіў 
* Архіў 

2005/06
Катэгорыя:Спорт у Беларусі ў 2005 годзе
Катэгорыя:Спорт у Беларусі ў 2006 годзе
Катэгорыя:2005 год у хакеі
Катэгорыя:2006 год у хакеі
Эрык Лемінг

**Эрык Вальдэмар Лемінг** (;   — , ) — шведскі лёгкаатлет, трохразовы чэмпіён летніх Алімпійскіх гульняў.

Лемінг спецыялізаваўся на кіданні дзіды, але на розных спаборніцтвах прымаў удзел у іншых дысцыплінах. На сваіх першых Алімпійскіх гульнях 1900 у Парыжы ён заняў чацвёртае месца ў скачку ў вышыню, скачку з шастом і кіданні молата. Таксама ён стаў восьмым у кіданні дыска, 12-м у скачку ў даўжыню, а ў трайным скачку яго вынік невядомы.

На пазачарговай Алімпіядзе 1906 у Афінах Лемінг удзельнічаў ўжо ў дзевяці дысцыплінах, і выйграў чатыры медалі — залатую ў кіданні дзіды і бронзавыя ў штурханні ядра, дзесяцібор’і і перацягванні ліны. Аднак гэтыя медалі лічацца неафіцыйнымі, бо спаборніцтвы арганізоўваў не Міжнародны алімпійскі камітэт.

Праз два гады Лемінг удзельнічаў у Гульнях 1908 у Лондане, на якіх кіданне дзіды было афіцыйна ўключана ў праграму. Ён стаў двухразовым чэмпіёнам у кіданні дзіды двума рознымі стылямі, а таксама спаборнічаў у кіданні молата і дыска (таксама двума стылямі).

На сваёй апошняй Алімпіядзе 1912 у Стакгольме Лемінг абараніў свой тытул у кіданні дзіды, усталяваўшы новы алімпійскі рэкорд, а таксама стаў чацвёртым у кіданні двума рукамі.

За сваю кар’еру Лемінг устанавіў пяць неафіцыйных рэкордаў свету ў кіданні дзіды. У 1912 годзе, пасля Алімпіяды, у Стакгольме ён паказаў вынік 62,34 м, і гэта стала першым афіцыйным рэкордам свету.

Катэгорыя:Кідальнікі кап’я Швецыі
Катэгорыя:Лёгкаатлеты Швецыі
Катэгорыя:Перацягвальнікі ліны
Катэгорыя:Алімпійскія чэмпіёны ад Швецыі
Катэгорыя:Алімпійскія чэмпіёны па лёгкай атлетыцы
Катэгорыя:Чэмпіёны летніх Алімпійскіх гульняў 1908 года
Катэгорыя:Чэмпіёны летніх Алімпійскіх гульняў 1912 года
Катэгорыя:Лёгкаатлеты на летніх Алімпійскіх гульнях 1900 года
Катэгорыя:Лёгкаатлеты на летніх Алімпійскіх гульнях 1908 года
Катэгорыя:Лёгкаатлеты на летніх Алімпійскіх гульнях 1912 года
Нірадж Чопра

**Нірадж Чопра** (нар. , Паніпат, Хар’яна) — індыйскі кідальнік дзіды, алімпійскі чэмпіён.

Малодшы афіцэр індыйскай арміі. Нірадж Чопра валодае нацыянальным рэкордам 88,07 м. Папярэднім найлепшым вынікам Чопра быў пераможны кідок на 88,06 м на Азіяцкіх гульнях і вынік на Гульнях Садружнасці 2018 года. Чопра быў сцяганосцам на цырымоніі адкрыцця Індыі на Азіяцкіх гульнях 2018 года, дэбютных для індыйскага спартсмена.

У пачатку кар’еры ён станавіўся чэмпіёнам свету 2016 года сярод моладзі і ўсталяваў сусветны рэкорд да 20 гадоў — 86,48 м. Ён першы індыйскі спартсмен, які выйграў тытул чэмпіёна свету па лёгкай атлетыцы ў катэгорыі да 20 гадоў.

Яго кідок 87,86 м на яго першых спаборніцтвах пасля траўмы локця гарантаваў атрыманне пуцёўкі на Алімпіяду ў Токіа. Затым ён кваліфікаваўся з кідком у першай спробе на 85,32 метра і выйшаў у фінал, заняўшы ў папярэднім раўндзе першае месца. Ён заваяваў залаты медаль на летніх Алімпійскіх гульнях 2020 года Токіа. Ён стаў другім спартсменам пасля стралка Абхінава Біндры, які выйграў залаты медаль у індывідуальных спаборніцтвах ад Індыі.

Катэгорыя:Кідальнікі кап’я Індыі
Катэгорыя:Алімпійскія чэмпіёны ад Індыі
Катэгорыя:Алімпійскія чэмпіёны па лёгкай атлетыцы
Катэгорыя:Чэмпіёны летніх Алімпійскіх гульняў 2020 года
Катэгорыя:Лёгкаатлеты на летніх Алімпійскіх гульнях 2020 года
Андрэас Торкільдсен

**Андрэас Торкільдсен** (; нар. , Крысціянсан, Нарвегія) — нарвежскі кідальнік дзіды, двухразовы алімпійскі чэмпіён, чэмпіён свету 2009 года, двухразовы чэмпіён Еўропы 2006 і 2010 гадоў. З’яўляецца першым кідальнікам дзіды ў гісторыі, які змог выйграць залатыя медалі на трох найбуйнейшых міжнародных спаборніцтвах: Алімпійскіх гульнях, чэмпіянаце свету і чэмпіянаце Еўропы. Ён з’яўляўся лідарам рэйтынгу Міжнароднай асацыяцыі лёгкаатлетычных федэрацый (ІААФ) сярод кідальнікаў дзіды станам на верасень 2008 года. У 2001 годзе ўсталяваў сусветны рэкорд сярод юніёраў, які да гэтага часу не пабіты.

Катэгорыя:Кідальнікі кап’я Нарвегіі
Катэгорыя:Алімпійскія чэмпіёны ад Нарвегіі
Катэгорыя:Алімпійскія чэмпіёны па лёгкай атлетыцы
Катэгорыя:Чэмпіёны летніх Алімпійскіх гульняў 2004 года
Катэгорыя:Чэмпіёны летніх Алімпійскіх гульняў 2008 года
Катэгорыя:Лёгкаатлеты на летніх Алімпійскіх гульнях 2004 года
Катэгорыя:Лёгкаатлеты на летніх Алімпійскіх гульнях 2008 года
Катэгорыя:Лёгкаатлеты на летніх Алімпійскіх гульнях 2012 года
Катэгорыя:Чэмпіёны свету па лёгкай атлетыцы
Катэгорыя:Чэмпіёны Еўропы па лёгкай атлетыцы
Марк Джэймс Тод

Сэр **Марк Джэймс Тод** (; нар. , Кеймбрыдж, Новая Зеландыя) — новазеландскі спартсмен-коннік, двухразовы алімпійскі чэмпіён. Спецыялізуецца ў трохбор’і. Рыцар-кампаньён новазеландскага ордэна Заслуг (KNZM), камандор ордэна Брытанскай імперыі (CBE).

З дзяцінства марыў стаць наезнікам, пачаў займацца конным спортам у дзіцячым поні-клубе. Сур’ёзная спартыўная кар’ера Тодда пачалася ў 1980 годзе, калі ён, пераехаўшы ў Англію, выйграў прэстыжны Бадмінтанскі турнір па конным трохбор’і (у далейшым ён перамагаў там яшчэ двойчы).

Катэгорыя:Коннікі Новай Зеландыі
Катэгорыя:Алімпійскія чэмпіёны па конным спорце
Катэгорыя:Алімпійскія чэмпіёны ад Новай Зеландыі
Катэгорыя:Чэмпіёны летніх Алімпійскіх гульняў 1984 года
Катэгорыя:Чэмпіёны летніх Алімпійскіх гульняў 1988 года
Катэгорыя:Сярэбраныя прызёры летніх Алімпійскіх гульняў 1992 года
Катэгорыя:Бронзавыя прызёры летніх Алімпійскіх гульняў 1988 года
Катэгорыя:Бронзавыя прызёры летніх Алімпійскіх гульняў 2000 года
Катэгорыя:Бронзавыя прызёры летніх Алімпійскіх гульняў 2012 года
Катэгорыя:Коннікі на летніх Алімпійскіх гульнях 1984 года
Катэгорыя:Коннікі на летніх Алімпійскіх гульнях 1988 года
Катэгорыя:Коннікі на летніх Алімпійскіх гульнях 1992 года
Катэгорыя:Коннікі на летніх Алімпійскіх гульнях 2000 года
Катэгорыя:Коннікі на летніх Алімпійскіх гульнях 2008 года
Катэгорыя:Коннікі на летніх Алімпійскіх гульнях 2012 года
Катэгорыя:Коннікі на летніх Алімпійскіх гульнях 2016 года
Катэгорыя:Камандоры ордэна Брытанскай імперыі
Mediacube

**Mediacube** — беларуская група кампаній, асноўным падраздзяленнем якой з’яўляецца шматканальная сетка відэаплатформы YouTube. Прапаноўвае блогерам паслугі пошуку рэкламадаўцаў, абароны аўтарскіх правоў, распрацоўкі крэатыўных канцэпцый і г.д.

З’яўляецца холдынгам з беларускай мацярынскай кампаніяй ТАА «ЭМСІЭН Глобал» і пяццю «дочкамі» — беларускімі ТАА «Медыя Куб Прадакшн» і ТАА «ФотаВідэаПра», расійскім ТАА «Медиакуб», а таксама кіпрскай і канадскай MediaCube. Адзіным уладальнікам ўсіх юрыдычных асоб быў Міхаіл Бычанок, цяпер ва ўласніках мацярынскай кампаніі лічыцца таксама «Зубр Капітал».

У 2019 годзе Mediacube стала афіцыйным партнёрам відэасэрвісу TikTok.

Па выніках 2019 года кампанія ўваходзіць у ТОП-20 праваўладальнікаў кантэнту ў свеце і з’яўляецца адным з найбуйнейшых падрадчыкаў Google, працуючы з партнёрамі з 68 краін, а таксама ўваходзіць у ТОП-10 партнёрскіх сетак свету па версіі інтэрнэт-выдання Postium.

У ліпені 2020 года Mediacube прадставіла свой прадукт *Anton*, прызначаны для працы ў сферы інфлюенсер-маркетынгу.

Таксама прадуктамі кампаніі з’яўляюцца Studio (раней Stats) — сістэма, якая змяшчае дадзеныя аб 35 мільёнах каналаў, Ezzy (раней MediaCube ID) — сістэма аўтарызацыі і ідэнтыфікацыі. Штат супрацоўнікаў на жнівень 2020 года складае больш за 120 чалавек.

Катэгорыя:Кампаніі Беларусі
Спецыяльны адміністрацыйны рэгіён Сіныйджу

**Спецыяльны адміністрацыйны рэгіён Сіныйджу** () — рэгіён асаблівага статусу ў КНДР на мяжы з Кітаем. Быў утвораны ў верасні 2002 у раёне горада Сіныйджу у спробе ўвесці элементы рынкавай эканомікі у Паўночнай Карэі. Юрыдычна гэты рэгіён з’яўляецца падабенствам кітайскіх спецыяльных эканамічных зон Ганконга і Макаа, і, як і яны, мае «базавы закон» (기본법; кібон боп). Плошча рэгіёну — 132 км².

Нідэрландскі бізнесмэн, этнічны кітаец Ян Бінь быў прызначаны першым кіраўніком рэгіёну ў 2002 годзе. Але ўжо ў кастрычніку 2002 года ён быў арыштаваны кітайскімі ўладамі і прысуджаны да 18 гадоў пазбаўлення волі за нявыплату падаткаў і эканамічныя злачынствы.

## Населеныя пункты, уключаныя ў рэгіён 
* Горад Сіныйджу (신의주시; 新義州市) — часткова
* Павет Ыйджу (의주군; 義州郡) — часткова
* Павет Ёмджу (염주군; 鹽州郡) — часткова
* Павет Чхольсан (철산군; 鐵山郡) — часткова

Некаторыя часткі рэгіёну з’яўляюцца анклавамі, у якія нельга праехаць, не перасякаючы межаў іншых раёнаў КНДР.

## Клімат 
* Сярэднегадавая тэмпература паветра — 9,8 °C
* Адносная вільготнасць паветра — 68,8 %
* Сярэдняя хуткасць ветру — 2,2 м/с

## Спасылкі 
* Прававыя акты, якія тычацца рэгіёну

Катэгорыя:Эканоміка КНДР
Катэгорыя:Спецыяльныя адміністрацыйныя рэгіёны Паўночнай Карэі
Уладзіслаў Таварышчтаявіч Хавалыг

**Уладзісла́ў Таварышчта́явіч Хавалы́г** (; нар. 24 снежня 1967, Тээлі, Тувінская АССР, РСФСР, СССР) — расійскі дзяржаўны дзеяч. Часовы выканаўца абавязкаў кіраўніка Рэспублікі Тыва з 7 красавіка 2021 года. 19 верасня 2021 года выйграў выбары і быў абраны на гэту пасаду на 5 наступных гадоў. Член Усерасійскай палітычнай партыі «Адзіная Расія».

Кіраўнік горада Кызыла (30 ліпеня 2008 — 1 лістапада 2018). Міністр зямельных і маёмасных адносін Рэспублікі Тыва (2007—2008).

## Біяграфія 
Нарадзіўся ў сяле Тээлі Тувінскай АССР 24 снежня 1967 года.

У 1986—1988 гадах праходзіў тэрміновую службу ў радах Узброеных сіл СССР. У 1988 годзе пачаў працоўны шлях рабочым на Шаганарскім райпрамкамбінаце.

У 1992 годзе скончыў Краснаярскі дзяржаўны ўніверсітэт па спецыяльнасці «юрыспрудэнцыя», у 2006 годзе — Расійскую акадэмію дзяржаўнай службы пры Прэзідэнце Расіі па спецыяльнасці «Антыкрызіснае кіраванне».

Пасля заканчэння ўніверсітэта пачаў працаваць у органах улады, стаўшы галоўным спецыялістам па прававых пытаннях Дзяржаўнага камітэта па маёмасці Рэспублікі Тыва.

Затым, з 1994 па 2004 гады, узначальваў тэрытарыяльны орган Федэральнай службы Расійскай Федэрацыі па фінансавым аздараўленні і банкруцтву ў Туве. У далейшым перайшоў на працу ў Міністэрства фінансаў Рэспублікі Тыва, дзе паслядоўна займаў пасады начальніка аддзела і начальніка дэпартамента.

З красавіка 2007 па ліпень 2008 года — міністр зямельных і маёмасных адносін Рэспублікі Тыва.

30 ліпеня 2008 года ўзначаліў гарадскую адміністрацыю Кызыла ў якасці кіраўніка горада. На гэтай пасадзе адпрацаваў два тэрміны. 1 лістапада 2018 года перадаў свае паўнамоцтвы мэра Карыму Сагаан-оалу.

З 9 лістапада 2018 па 7 красавіка 2021 года — генеральны дырэктар кампаніі «Тываэнергазбыт».

### Часовы в. а. Кіраўніка Рэспублікі Тыва 
7 красавіка 2021 года Прэзідэнт Расіі Уладзімір Пуцін падпісаў указ аб прызначэнні Хавалыга часовым выканаўцам абавязкаў кіраўніка Рэспублікі Тыва замест Шалбана Кара-оала, які зышоў у адстаўку.

20 чэрвеня 2021 года рэгіянальнае аддзяленне партыі «Адзіная Расія» вылучыла кандыдатуру Хавалыга для ўдзелу ў выбарах Кіраўніка рэспублікі 19 верасня. 

19 верасня 2021 года перамог на выбарах, атрымаўшы каля 85% галасоў выбаршчыкаў.

### Асабістае жыццё 
Жанаты, мае дваіх дзяцей.

## Класны чын 
* Дарадца дзяржаўнай грамадзянскай службы Расійскай Федэрацыі 1-га класу.

## Узнагароды 
Падзячны ліст прэзідэнта Расійскай Федэрацыі (2012), ганаровая грамата кіраўніка Рэспублікі Тыва (2013, 2018), медаль «За ўклад у развіццё горада Кызыла» (2017) і іншыя ўзнагароды.

## Спасылкі 
Катэгорыя:Палітыкі Расіі
Катэгорыя:Кіраўнікі рэгіёнаў Расіі
Катэгорыя:Члены «Адзінай Расіі»
Спрошчаная кітайская

**Спрошчаныя іерогліфы** (кіт. упр. 简化字, піньінь *jiǎnhuà zì*) — разнавіднасць спрошчанай кітайскай пісьменнасці, распаўсюджаная ў Кітайскай Народнай Рэспубліцы. У Кітаю праект спрашчэння пісьменнасці быў пачаты ў 1930—1940-х гадах, першая "Зводная табліца спрашчэння іерогліфаў" апублікавана ў 1964 годзе.

## Прынцыпы спрашчэння 
У 1952 г. Кітайскі даследчы камітэт рэфармавання пісьменнасці выбраў асноўным прынцыпам спрашчэння цытату "развіваць, але не выдумляць"  (кіт. 述而不作, піньінь shù ér bùzuò) са старажытнага канфуцыянскага трактата Лунь Юй. Іерогліфы спрашчаюцца па наступным прынцыпам:

* Захаванне звычаяў і прастаты;
* Стандартызацыя: трэбы пазбавіцца розных варыянтаў іерогліфаў, выдзеліць іх фанетычныя ўласцівасці;
* Стабільнасць формы;
* Практычнасць;
* Захаванне мастацкасці.

## Метады спрашчэння 
Існуе некалькі метадаў спрашчэння.

# Замена складаных частак знака на больш простыя:
#*  → ;  → ;  → 
# Змена фанетычнага ключа:
#*  → ;  → ;  → 
# Выдаленне ключоў:
#*  → ;  → ;  → 
# Замена на курсіўнае каліграфічнае напісанне (скарапісны почырк цаошу):
#*  → ;  → ;  → 
# Замена на старажытныя іерогліфы, якія складаюцца з меншай колькасці рыс:
#*  → ;  → ;  → 
# Замена камбінацый ключоў на амафанічныя:
#*  → ;  → ;  → 
# Замена ключоў і фанетычных знакаў:
#*  → ;  → ;  → 
# Выкарыстанне іншага іерогліфа з падобным  вымаўленнем:
#*  → ;  → ;  → 
# Аб'яднанне некалькіх знакаў у адзін:
#*  і  → ;  і  →  .
# Спрашчэнне ключа, які часта сустракаецца і іерогліфах:
#*  → ;  → ;  → 

## Прыклады 
Катэгорыя:Кітайская мова
Віктар Сяргеевіч Цыбуленка

**Віктар Сяргеевіч Цыбуленка** (; , Вэпрык, Фасціўскі раён, Кіеўская вобласць — , ) — украінскі кідальнік дзіды, алімпійскі чэмпіён 1960 года. Заслужаны майстар спорту СССР (1957).

Алімпійскі чэмпіён (1960) у кіданні дзіды. Бронзавы прызёр летніх Алімпійскіх гульняў (1956). Чэмпіён СССР (1952, 1955—1957, 1959). Стаў алімпійскім чэмпіёнам, маючы парок сэрца.

Чэмпіён свету сярод ветэранаў 1994 года.

На адкрыцці кіеўскага стадыёна СКА 1 мая 1951 года кінуў гранату на 89,39 м — гэта быў рэкорд СССР, як аказалася, вечны: за наступныя 40 гадоў існавання краіны яго ніхто не пабіў.

Узнагароджаны ордэнам «За заслугі» II ступені (Украіна, 2012) і III ступені (Украіна, 2002).

Катэгорыя:Кавалеры ўкраінскага ордэна «За заслугі» 2 ступені
Катэгорыя:Кавалеры ўкраінскага ордэна «За заслугі» 3 ступені
Катэгорыя:Кавалеры ордэна Працоўнага Чырвонага Сцяга
Катэгорыя:Кавалеры ордэна «Знак Пашаны»
Катэгорыя:Заслужаныя майстры спорту СССР
Катэгорыя:Кідальнікі кап’я СССР
Катэгорыя:Алімпійскія чэмпіёны ад СССР
Катэгорыя:Алімпійскія чэмпіёны па лёгкай атлетыцы
Катэгорыя:Чэмпіёны летніх Алімпійскіх гульняў 1960 года
Катэгорыя:Бронзавыя прызёры летніх Алімпійскіх гульняў 1956 года
Катэгорыя:Лёгкаатлеты на летніх Алімпійскіх гульнях 1952 года
Катэгорыя:Лёгкаатлеты на летніх Алімпійскіх гульнях 1956 года
Катэгорыя:Лёгкаатлеты на летніх Алімпійскіх гульнях 1960 года
Катэгорыя:Члены КПСС
Катэгорыя:Нарадзіліся ў Кіеўскай вобласці
Вясёлыя рабяты

**Вясёлыя рабя́ты** — шматзначны тэрмін:
* Вясёлыя рабяты (1934) — савецкая музычная камедыя рэжысёра .
*  (1966—1992, 2005—2017) — савецкі і расійскі вакальна-інструментальны ансамбль.
* Вясёлыя рабяты (1971—1972) — збор літаратурных анектодаў, створаны Наталляй Дабрахотавай-Майковай і ; часта прыпісваецца .
*  (1978—1990) — юмарыстычная тэлевізійная праграма, якая выходзіла на савецкім тэлебачанні.
* Вясёлыя рабяты (2014) — расійская камедыя рэжысёра Аляксея Баброва.
Бяляева

**Бяляева** — жаночая форма прозвішча Бяляеў, тапонім.

## Прозвішча 
* Галіна Мікалаеўна Бяляева — беларускі педагог, дэпутат
* Ксенія Дзягілева-Бяляева — беларуская мастачка.
* Лілія Іванаўна Бяляева — савецкая і расійская пісьменніца
* Людміла Міхайлаўна Бяляева — беларускі педыятр, доктар медыцынскіх навук

## Тапонім 
* Бяляева (Смаленская вобласць)
* Бяляева (станцыя метро)

## Гл. таксама 
* Бяляеў
Глузды

**Глузды** - тапонім.
## Расія 
* Глузды (Смаленская вобласць)
## Украіна 
* Глузды (Кулыкіўскі раён)
Васькіна

**Васькіна** - тапонім.
## Беларусь 
* Васькіна (Гарадоцкі раён)
## Расія 
* Васькіна (Смаленская вобласць)
Дор

**Дор** — тапонім.
* Дор (Веліжскі раён)
* Дор (Гагарынскі раён)
Ян Жалезны

**Ян Жалезны** (; , Млада Болеслаў, Чэхаславакія) — чэхаславацкі і чэшскі кідальнік дзіды, трохразовы алімпійскі чэмпіён і трохразовы чэмпіён свету. 25 мая 1996 года ў Ене ўсталяваў сусветны рэкорд, які да гэтага часу застаецца непераўзыдзенным (98 м 48 см).

Выйграў Алімпійскія гульні 1992, 1996 і 2000 гадоў, заняў другое месца на Алімпіядзе 1988 года. Выйграў «золата» на чэмпіянатах свету 1993, 1995 і 2001 гадоў і «бронзу» ў 1987 і 1999 гадах. З-за доўгага і вельмі паспяховага выступлення лічыцца найлепшым дзідакідальнікам усіх часоў.

Акрамя сусветнага (98,48 м), Жалезны належыць рэкорд чэмпіянатаў свету (92,80 м). Ад другога выніку (93,09 м фіна Акі Парвіайнена) яго рэкорд свету пераўзыходзіў больш чым на 5 метраў. Ян Жалезны здзейсніў 53 кідка за 90 метраў, што на 23 верасня 2007 года больш за 40 такіх кідкоў ўсіх астатніх дзідакідальнікаў разам узятых. Прызнаваўся лёгкаатлетам года ў свеце (2000) і Еўропе (1996, 2000), найлепшым спартсменам Чэхіі (1993, 1995, 2000, 2001).

Ян Жалезны завяршыў сваю кар’еру ў 2006 годзе ў родным Млада Болеславе. З 2006 года на трэнерскай працы.

У гонар Яна названы астэроід (9224) Жалезны.

Катэгорыя:Кідальнікі кап’я Чэхаславакіі
Катэгорыя:Кідальнікі кап’я Чэхіі
Катэгорыя:Алімпійскія чэмпіёны па лёгкай атлетыцы
Катэгорыя:Алімпійскія чэмпіёны ад Чэхаславакіі
Катэгорыя:Алімпійскія чэмпіёны ад Чэхіі
Катэгорыя:Чэмпіёны летніх Алімпійскіх гульняў 1992 года
Катэгорыя:Чэмпіёны летніх Алімпійскіх гульняў 1996 года
Катэгорыя:Чэмпіёны летніх Алімпійскіх гульняў 2000 года
Катэгорыя:Сярэбраныя прызёры летніх Алімпійскіх гульняў 1988 года
Катэгорыя:Лёгкаатлеты на летніх Алімпійскіх гульнях 1988 года
Катэгорыя:Лёгкаатлеты на летніх Алімпійскіх гульнях 1992 года
Катэгорыя:Лёгкаатлеты на летніх Алімпійскіх гульнях 1996 года
Катэгорыя:Лёгкаатлеты на летніх Алімпійскіх гульнях 2000 года
Катэгорыя:Лёгкаатлеты на летніх Алімпійскіх гульнях 2004 года
Катэгорыя:Трэнеры Чэхіі
Катэгорыя:Чэмпіёны свету па лёгкай атлетыцы
Катэгорыя:Члены МАК
Дасканалы лік

**Дасканалы лік** () — натуральны лік, роўны суме ўсіх дзельнікаў гэтага ліку, не ўлічваючы самога ліку. Напрыклад, дзельнікі ліку 6 — гэта 1, 2, 3, 6; сума дзельнікаў, не ўлічваючы сам лік — 1 + 2 + 3 = 6. Гэтае паняцце было ўведзена піфагарэйцамі ў VI стагоддзі да н.э.; згодна з іх нумералагічнай містыкай, супадзенне ліку з сумай сваіх дзельнікаў сведчыла пра асаблівую дасканаласць ліку.

Спіс дасканалых лікаў пачынаецца лікамі:
:6, 28, 496, 8128, 33550336, 8589869056, 137438691328, 2305843008139952128, 2658455991569831744654692615953842176, 191561942608236107294793378084303638130997321548169216, … (паслядоўнасць A000396 у OEIS)

Па меры ўзрастання натуральных лікаў дасканалыя лікі сустракаюцца ўсё радзей. Невядома, ці бясконцае мноства дасканалых лікаў, невядома таксама, ці ёсць сярод іх няцотныя.

Катэгорыя:Тэорыя лікаў
Катэгорыя:Цэлалікавыя паслядоўнасці
Вышэйшая ліга чэмпіянату Беларусі па хакеі з шайбай 2005/2006

**Чэмпіянат Беларусі па хакеі з шайбай 2005/2006** — 14-ы сезон мацнейшага дывізіёна чэмпіянату Беларусі па хакеі з шайбай.

## Рэгулярны сезон 
## Плэй-оф 
**Чвэрцьфіналы**
* Юнацтва-Мінск — Нёман Гродна 3-0
* Хімвалакно Магілёў — Сокал Кіеў 3-0
* Дынама Мінск — Гомель 3-0
* Рыга-2000 — Керамін Мінск 3-1
**Паўфіналы**
* Юнацтва-Мінск — Хімвалакно Магілёў 3-1
* Дынама Мінск -Рыга-2000 3-0
**Фінал**
* Юнацтва-Мінск — Дынама Мінск 4-0
**Матч за 3-е месца**
* Рыга-2000 — Хімвалакно Магілёў 2-0

## Спасылкі 
* Архіў 
* Архіў 

2005/06
Катэгорыя:Спорт у Беларусі ў 2005 годзе
Катэгорыя:Спорт у Беларусі ў 2006 годзе
Катэгорыя:2005 год у хакеі
Катэгорыя:2006 год у хакеі
Андрэй Гуляшкі

**Андрэй Гуляшкі** (, Ракавіца, Балгарыя — , , Францыя) — балгарскі пісьменнік.

## Біяграфія 
У 1930-40-х гадах супрацоўнічаў у левай прэсай. Пасля прыходу да ўлады ў Балгарыі камуністаў 9 верасня 1944 года быў рэдактарам шэрагу выданняў, галоўным рэдактарам часопіса «Пламык» (1956—1966), дырэктарам Народнага тэатра, галоўным рэдактарам часопіса «Сучаснік» (1972—1973), сакратаром Саюза балгарскіх пісьменнікаў (1956—1962), намеснікам старшыні СБП. У апошнія гады жыцця жыў у Сопаце.

Двойчы лаўрэат Дзімитровской прэміі (1951, 1959), Герой Сацыялістычнай Працы (1974). Лаўрэат прэміі Івана Вазава (1972). У 1971—1981 гадах — дэпутат Народнага сходу Балгарыі.

У сваёй творчасці ўздымаў філасофскія праблемы.

Самы знакаміты яго персанаж — контрразведчык Авакум Захаў, упершыню які з’явіўся ў рамане «Выпадак у Мамчылаве». Кнігі пра яго былі двойчы экранізаваны — у 1964 годзе выйшаў фільм «Прыгода апоўначы», а ў 1980 годзе — тэлесерыял «Прыгоды Авакума Захава».

Гуляшкі быў першым, хто зрабіў спробу напісаць новую кнігу пра Джэймса Бонда пасля смерці Яна Флемінга. Восенню 1965 года ў прэсе сталі з’яўляцца паведамленні пра тое, што Гуляшкі збіраецца выкарыстоўваць вобраз Бонда ў сваім чарговым рамане аб Авакума Захаве. Аднак калі раман быў скончаны, юрыдычныя прадстаўнікі Яна Флемінга забаранілі публікаваць раман з выкарыстаннем вобраза Джэймса Бонда. Тады Гуляшкі прыбраў ў персанажа адзін нуль, і ў выніку ў 1966 годзе выйшаў раман «Абакум Захаў супраць 07», дзе вобраз Бонда не быў скарыстаны.
Схаванае

«**Схаванае**» () — мастацкі фільм 2005 года рэжысёра Міхаэля Ханэке. Сумесная вытворчасць Францыі, Аўстрыі, Германіі, Італіі. Галоўныя ролі выканалі Даніэль Ацёй і Жульет Бінош.

## Сюжэт 
Жорж Ларан вядзе праграму літаратурнага агляду на тэлебачанні. Аднойчы ён атрымлівае па пошце пасылку: у ёй знаходзяцца відэаматэрыялы, на якіх зазняты ён сам і яго сям’я, акрамя гэтага ў скрынцы апынуліся нейкія дзіўныя і выклікаючыя трывогу малюнкі, разгадаць сэнс якіх ён не ў стане. Адпраўнік пасылак застаецца невядомым, і з часам яго пасланні набываюць усё больш асабісты характар, што кажа толькі аб тым, што таямнічы незнаёмец добра знаёмы з сямействам Ларан. Пасля гэтага адкрыцця Жорж пачынае вельмі турбавацца і звяртаецца па дапамогу ў паліцыю, бо адчувае рэальную небяспеку, якая навісла над яго сям’ёй. Але паліцыя адмаўляецца прымаць якія-небудзь меры, пакуль адсутнічаюць прамыя пагрозы Жоржу або яго блізкім.

## Акцёрскі склад 
* Даніэль Ацёй — Жорж Ларан
* Жульет Бінош — Ан Ларан

## Крытыка 
Вядомы амерыканскі кінакрытык Роджэр Эберт адзначыў фільм чатырма зоркамі з чатырох магчымых і занёс у свой спіс «*Выдатных фільмаў*».

## Узнагароды 
Паводле інфармацыі сайта «*Internet Movie Database*» фільм быў адзначаны 29 кінаўзнагародамі і яшчэ 37 намінацыямі.

## Зноскі 
## Спасылкі 
* 

Катэгорыя:Фільмы Францыі 2005 года
Катэгорыя:Фільмы Аўстрыі 2005 года
Катэгорыя:Фільмы Германіі 2005 года
Катэгорыя:Фільмы Італіі 2005 года
Катэгорыя:Фільмы-драмы 2005 года
Катэгорыя:Фільмы-трылеры 2005 года
Катэгорыя:Фільмы-драмы Францыі
Катэгорыя:Фільмы-драмы Аўстрыі
Катэгорыя:Фільмы-драмы Германіі
Катэгорыя:Фільмы-драмы Італіі
Катэгорыя:Фільмы-трылеры Францыі
Катэгорыя:Фільмы-трылеры Аўстрыі
Катэгорыя:Фільмы-трылеры Германіі
Катэгорыя:Фільмы-трылеры Італіі
Катэгорыя:Фільмы на французскай мове
Катэгорыя:Фільмы Міхаэля Ханэке
Катэгорыя:Фільмы — лаўрэаты Еўрапейскай кінапрэміі
Катэгорыя:Выдатныя фільмы (Роджэр Эберт)
Вячаслаў Уладзіміравіч Якімаў

**Вячаслаў Уладзіміравіч Якімаў** (; нар. , , Ленінградская вобласць, СССР) — савецкі і расійскі велагоншчык, трохразовы алімпійскі чэмпіён. Рэкардсмен свету на дыстанцыях 4, 5, 10, 20 км і ў гадзіннай гонцы з 1985 года. Заслужаны майстар спорту СССР (1986). Найлепшы веласіпедыст XX стагоддзя ў Расіі.

Скончыў Дзяржаўны інстытут фізічнай культуры імя П. Ф. Лесгафта.

## Узнагароды 
* Заслужаны майстар спорту СССР (1986).

## Спасылкі 
Катэгорыя:Кавалеры ордэна «За заслугі перад Айчынай» 4 ступені
Катэгорыя:Кавалеры ордэна Пашаны
Катэгорыя:Кавалеры ордэна «Знак Пашаны»
Катэгорыя:Заслужаныя майстры спорту СССР
Катэгорыя:Заслужаныя майстры спорту Расіі
Катэгорыя:Велагоншчыкі СССР
Катэгорыя:Велагоншчыкі Расіі
Катэгорыя:Алімпійскія чэмпіёны ад СССР
Катэгорыя:Алімпійскія чэмпіёны ад Расіі
Катэгорыя:Алімпійскія чэмпіёны па веласпорце
Катэгорыя:Чэмпіёны летніх Алімпійскіх гульняў 1988 года
Катэгорыя:Чэмпіёны летніх Алімпійскіх гульняў 2000 года
Катэгорыя:Чэмпіёны летніх Алімпійскіх гульняў 2004 года
Катэгорыя:Велагоншчыкі на летніх Алімпійскіх гульнях 1988 года
Катэгорыя:Велагоншчыкі на летніх Алімпійскіх гульнях 2000 года
Катэгорыя:Велагоншчыкі на летніх Алімпійскіх гульнях 2004 года
Катэгорыя:Чэмпіёны свету па трэкавых велагонках
Катэгорыя:Ганаровыя грамадзяне Выбарга
Алоіс Райнер

**Алоіс Георг Ёзэф Райнер** (; нар. , Штраўбінг, ФРГ) — нямецкі мяснік і палітык Хрысціянска-сацыяльнага саюза ў Баварыі, які з 2013 года з’яўляецца дэпутатам Бундэстагу ад зямлі Баварыя.

## Ранняе жыццё і адукацыя 
Райнер вырас у  ў Баварскім Лесе (Ніжняя Баварыя) на мясной ферме з гасцініцай. З 1980 па 1983 год навучаўся на мясніка, пасля чаго служыў у арміі. Пасля сдачы кваліфікацыйных іспытаў у 1986 годзе ўзначаліў мясны бізнес сваіх бацькоў у 1987 годзе. Ён і сёння кіруе ім разам з сынам Маркусам. 

## Палітычная кар’ера 
Райнер упершыню стаў дэпутатам Бундэстагу на парламенцкіх выбарах у Германіі 2013 года. У парламенце працаваў у камітэце па бюджэце і рэвізійнай камісіі з 2013 па 2019 год; у гэтай якасці быў дакладчыкам сваёй парламенцкай групы па гадавым бюджэце . З 2019 года з’яўляецца членам Камітэта па транспарце і лічбавай інфраструктуры, дзе выступае прэс-сакратаром сваёй парламенцкай групы.

## Палітычная пазіцыя 
У чэрвені 2017 года Райнер прагаласаваў супраць увядзення аднаполых шлюбаў у Германіі. 14 верасня 2021 года ўзяў шэфства над Марынай Золатавай, галоўнай рэдактаркай «TUT.BY» і беларускай палітычнай зняволенай. 

## Асабістае жыццё 
Яго бацька  (1921–2002) быў дэпутатам зямельнага парламента, а з 1965 па 1983 год і Бундэстагу. Яго старэйшая сястра  таксама была дэпутатам Бундэстагу, з 2017 года ўзначальвае . Алоіс Райнер жанаты і мае двух дзяцей. Ён мае рымска-каталіцкае веравызнанне.

## Зноскі 
## Спасылкі 
*  
* Біяграфія Алоіса Райнера на сайце Бундэстагу 

Катэгорыя:Палітыкі Германіі
Катэгорыя:Члены бундэстага Германіі
Зарубецкі сельсавет

**Зару́бецкі сельсавет** — былая адміністрацыйна-тэрытарыяльная адзінка ў складзе Крычаўскага раёна Магілёўскай вобласці. Цэнтр — вёска Зарубец.

Утвораны 21 жніўня 1925 года ў складзе Крычаўскага раёна Калінінскай акругі БССР з часткі скасаванага Прахораўскага сельсавета. З 9 чэрвеня 1927 года ў складзе Магілёўскай акругі. Пасля скасавання акруговай сістэмы 26 ліпеня 1930 года ў Крычаўскім раёне БССР, з 20 лютага 1938 года — Магілёўскай вобласці. 16 ліпеня 1954 года скасаваны, тэрыторыя ўвайшла ў склад новаўтворанага Краснабудскага сельсавета.

## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.

Катэгорыя:Былыя сельсаветы Крычаўскага раёна
Катэгорыя:Сельсаветы Беларусі, утвораныя ў 1925 годзе
Катэгорыя:Сельсаветы Беларусі, скасаваныя ў 1954 годзе
Чэрыкаўскі сельсавет

**Чэ́рыкаўскі сельсавет** — былая адміністрацыйна-тэрытарыяльная адзінка ў складзе Чэрыкаўскага раёна Магілёўскай акругі. Цэнтр — горад Чэрыкаў.

Утвораны 20 жніўня 1924 года ў складзе Чэрыкаўскага раёна Магілёўскай акругі БССР з цэнтрам у мястэчку Чэрыкаў. 3 ліпеня 1925 года Чэрыкаў атрымаў статус горада. 24 верасня 1926 года скасаваны ў сувязі з утварэннем Чэрыкаўскага гарсавета.

## Літаратура 
* Административно-территориальное устройство БССР: справочник: в 2 т. / А.И. Карпачева и др. / Главное архивное управление при Совете Министров БССР, Институт философии и права Академии наук БССР. — Т. 1: (1917―1941 гг.). — Мн., «Беларусь», 1985. — 390 с.

Катэгорыя:Былыя сельсаветы Чэрыкаўскага раёна
Катэгорыя:Сельсаветы Беларусі, утвораныя ў 1924 годзе
Катэгорыя:Сельсаветы Беларусі, скасаваныя ў 1926 годзе
Вышэйшая ліга чэмпіянату Беларусі па хакеі з шайбай 2006/2007

**Вышэйшая ліга чэмпіянату Беларусі па хакеі з шайбай 2006/2007** — 5-ы сезон другога дывізіёна чэмпіянату Беларусі па хакеі з шайбай. У турніры прынялі ўдзел 10 клубаў з Беларусі.

## Рэгулярны сезон 
## Плэй-оф 
**Чвэрцьфіналы**
* Юніёр-Мінск - Хімвалакно-2 Магілёў - 7:0, 7:3
* Гомель-2 - Металург-2 Жлобін - 8:1, 8:0
* Хімік-СКА-2 Наваполацк - Віцебск-2 - 6:2, 4:6, 2:0
* Дынама-2 Мінск - Керамін-2 Мінск - 2:1 (бул.), 2:1

**Паўфіналы**
* Гомель-2 - Хімік-СКА-2 Наваполацк - 6:1, 3:1, 6:2
* Юніёр-Мінск - Дынама-2 Мінск - 3:5, 3:4 (бул.), 4:0, 2:6

**Матч за 3-е месца**
* Юніёр-Мінск - Хімік-СКА-2 Наваполацк - 8:4, 6:1, 2:3, 4:2

**Фінал**
* Гомель-2 - Дынама-2 Мінск - 4:1, 6:3, 5:2

## Спасылкі 
* Архіў 

2006/07
Катэгорыя:Спорт у Беларусі ў 2006 годзе
Катэгорыя:Спорт у Беларусі ў 2007 годзе
Катэгорыя:2006 год у хакеі
Катэгорыя:2007 год у хакеі
Лісоўчыцы (археалагічныя помнікі)

**Лісоўчыцы** — археалагічныя помнікі — курганныя могільнікі каля в. Лісоўчыцы Камянецкага раёна Брэсцкай вобласці.

## Курганны могільнік — 1 
Курганны могільнік знаходзіцца за 1,6 км на паўднёвы ўсход ад вёскі, каля хутара Кушнерука, злева ад дарогі на в. Кашчэнікі. 10 насыпаў вышынёй 0,3—0,5 м, дыяметрам 4—6 м. Большая частка насыпаў на ўзвышшы, за 50 м на паўднёвы ўсход ад адзінкавых курганоў каля хутара. Пашкоджаны ямамі. Некаторыя курганы па контуры абкладзены камянямі. Вядомы з 1895 года, абследавала ў 1980, 1985, даследавала ў 1981 гадах два курганы Т. М. Каробушкіна. Пахавальны абрад — трупапалажэнне (у адным з частковым спаленнем) на гарызонце галавой на захад, рукі ўздоўж тулава. Знойдзены абпалены жалезны прадмет, падобны на вастрыё двухшыпнай стралы, каваныя цвікі (відавочна, ад труны). Датуецца XI ст.

## Курганны могільнік — 2 
Курганны могільнік знаходзіцца за 1,6 км ад вёскі, злева ад дарогі на в. Перкавічы. Захаваліся 2 курганы вышынёй 0,3—0,6 м, дыяметрам 4,3 і 5,9 м. Абкладзены камянямі. Даследаваў у 1960 годзе І. В. Біруля. Пахавальны абрад — трупапалажэнне галавой на захад. Знойдзены 2 жалезныя прадметы дугападобнай формы.

## Курганны могільнік — 3 
Курганны могільнік знаходзіцца за 1,1 км на поўдзень ад вёскі, ва ўрочышчы Пяцічна Гара. 4 насыпы вышынёй 0,2—0,3 м, дыяметрам 4—6 м. Раней былі абкладзены камянямі, папсаваны землянымі работамі. Раскопкі не праводзіліся.

## Літаратура 
* Каробушкіна, Т. М. Лісоўчыцы / Т. М. Каробушкіна // Археалогія Беларусі: энцыклапедыя: у 2 т. / [склад. Ю. У. Каласоўскі; рэдкал.: Т. У. Бялова (гал. рэд.) і інш.]. Т. 2: Л — Я. — Мн.: Беларуская Энцыклапедыя, 2009. — 492, [1] c. — С. 21. — ISBN 978-985-11-0354-2.
* Коробушкина, Т. Н. Исследования курганов в бассейне Буга // Археологические открытия 1981 года / Институт археологии Академии наук СССР; [Отв. ред. Б. А. Рыбаков]. — М.: Наука, 1983. — 517 с.: ил. — С.

Катэгорыя:Курганныя могільнікі Камянецкага раёна
Беларуская Экстраліга 2006/2007

**Беларуская Экстраліга 2006/2007** — 15-ы сезон мацнейшага дывізіёна чэмпіянату Беларусі па хакеі з шайбай.

## Рэгулярны сезон 
## Плэй-оф 
**Чвэрцьфіналы**
* Керамін Мінск — Металург-Жлобін 3-1
* Хімік-СКА Наваполацк — Хімвалакно Магілёў 3-1
* Дынама Мінск — Нёман Гродна 3-0
* Юнацтва-Мінск — Гомель 3-2
 
**Паўфіналы**
* Керамін Мінск — Хімік-СКА Наваполацк 3-0
* Дынама Мінск — Юнацтва-Мінск 3-1

**Фінал**
* Дынама Мінск — Керамін Мінск 4-1

## Спасылкі 
* Архіў 

2006/07
Катэгорыя:Спорт у Беларусі ў 2006 годзе
Катэгорыя:Спорт у Беларусі ў 2007 годзе
Катэгорыя:2006 год у хакеі
Катэгорыя:2007 год у хакеі
Ларс Эміль Ёхансэн

**Ларс Эміль Ёхансэн** (, нарадзіўся 24 верасня 1946, Іларсуіт) — другі прэм’ер-міністр Грэнландыі ў перыяд з 1991 па 1997 год. Ёхансэн быў старшынёй палітычнай партыі «Сіўмут» («Наперад») у 1987—1997 гадах, будучы дэпутатам Парламента Грэнландыі з моманту яго стварэння ў 1979 годзе. Да стварэння Ландстынга, ён прадстаўляў Грэнландыю ў парламенце Даніі з 1973 года. 

Нарадзіўся ў Іларсуіце, невялікім пасяленні паблізу Уманака у камуне Касуітсуп. У 1970 годзе Ёхансэн закончыў сваю адукацыю ў якасці выкладчыка, а ў наступным годзе ён быў выбраны у Савет Грэнландыі, выбарны заканадаўчы орган мясцовай улады ў Грэнландыі да стварэння Ландстынга.

Быў узнагароджаны дацкім ордэнам Данеброг і нарвежскім ордэнам Заслуг, а таксама двума тыпамі медаля Нерсарнат, сярэбранай і залатой (Грэнландская Медаль за заслугі).

У 2001 годзе Ёхансэн ізноў быў выбраны адным з двух прадстаўнікоў вострава ў дацкім парламенце і з таго часу займае гэтую пасаду.

## Узнагароды 
* Камандор з зоркай нарвежскага ордэна Заслуг

Катэгорыя:Нарадзіліся 24 верасня
Катэгорыя:Нарадзіліся ў 1946 годзе
Катэгорыя:Камандоры ордэна Данеброг
Катэгорыя:Вікіпедыя:Біяграфіі сучаснікаў
Ліцейная форма

**Ліцейная форма** — форма, у якую заліваюць расплаўлены матэрыял, каб атрымаць пасля яго зацвердзявання фасонную адліўку. Складаецца звычайна з дзвюх паўформ, якія з дапамогай ліцейнай мадэлі ўтвараюць замкнёную поласць з канфігурацыяй і памерамі патрэбнай адліўкі.

## Гісторыя 
У старажытнасці ліцейная форма выкарыстоўвалася для адліўкі падвесак, скроневых кольцаў, пярсцёнкаў, бранзалетаў, крыжыкаў, гузікаў і іншых вырабаў ліццём.

На тэрыторыі Беларусі знойдзены гліняныя ліцейныя формы на паселішчах мілаградскай культуры (Гарошкаў, Мохаў, Падгор’е і інш.). У сярэдзіне I тысячагоддзя н.э. карысталіся і каменнымі формамі (Пруднікі). У IX—XI стагоддзях пераважаюць гліняныя формы, выкананыя па васковых мадэлях, з аднабаковай нрафілёўкай. У XI стагоддзі ўжывалі таксама пляскатыя двухбаковыя гліняныя формы. У познафеадальны перыяд для атрымання арнаментаваных званоў, гармат выкарыстоўвалі формы складаных канструкцый. Выраблялі ліцейныя формы з розных парод каменю, вогнетрывалай гліны, зрэдку з дрэва і бронзы. Высокага майстэрства рэзчыка патрабаваў выраб форм з каменю, асабліва дапасаванне плоскасцей двухбаковых форм. Для адліўкі вырабаў са складанай рэльефнай арнаментацыяй ужывалі 3- і 4-баковыя ліцейныя формы. Для сумяшчэння частак у формах рабіліся адтуліны, у якія ўстаўлялі штыфты. Каменныя формы выкарыстоўвалі для ліцця тэхнікай «навыплеск» (незастылая маса лілася вонкі), што дазваляла атрымаць аблегчаныя пустацелыя выявы звяроў, птушак, імітацыі зерні, скані і інш. Ліцейныя формы знойдзены пры раскопках у Ваўкавыску, Гродне, Мінску, Навагрудку, Полацку (больш за 20), Тураве і іншых гарадах.

## Гл. таксама 
* Ліцейны стрыжань

## Літаратура 
* 
* 
* 

Катэгорыя:Металаапрацоўка
Катэгорыя:Ліццё
Катэгорыя:Археалогія ў Беларусі
Вярхоўны камісар Даніі ў Грэнландыі

**Вышэйшая Камісія Даніі ў Грэнландыі** (, ) — дацкая ўстанова ў Грэнландыі.

## Функцыі 
Вярхоўны Камісар прадстаўляе карону і Ўрад Каралеўства у Грэнландыі. Офіс адказвае за сувязь паміж урадам тэрытарыяльнага самакіравання і Ўрадам Каралеўства.

Вышэйшая Камісія займаецца пытаннямі сямейнага права ў якасці Галоўнага Адміністратара.

Урад Грэнландыі апавяшчае Вышэйшую Камісію аб усіх статутах і правілах, прынятых Парламентам Грэнландыі, і аб любым іншым агульным заканадаўстве, складзеным Урадам Грэнландыі. Акрамя таго, Урад Грэнландыі можа заклікаць Вярхоўнага Камісара прыняць удзел у перамовах у рамках грэнландскіх устаноў.

Акрамя таго, задачы Вышэйшых Камісій складаюцца з:

# Перадача перыядычных справаздач у Дзяржаўнае Міністэрства Каралеўства, наведванне пасяджэнняў Парламента Грэнландыі і прадстаўленне справаздач у канцылярыю Прэм’ер-міністра і іншых адпаведных міністэрстваў аб абмеркаваннях у парламенце.
# Звяртаючыся да магістратаў, як Агенцтва сямейнага права ў Даніі па пытаннях сямейнага права ў каралеўстве.
# Прымае ўдзел у планаванні і ўрэгуляванні візітаў у Грэнландыю з боку каралеўскай сям’і, Парламента Каралеўства, урада і іншых асоб і ўдзел у адпаведных мерапрыемствах па сустрэчы.
# Каардынацыя больш прынцыповых запытаў дзяржавы, накіраваных да самакіравання.
# Афармленне дазволаў на транзіт авіябазы Туле для грамадзян Даніі, якія пражываюць у Грэнландыі.
# Правядзенне выбараў у Грэнландыі ў Парламент Каралеўства і любыя рэферэндумы, прынятыя Ўрадам Каралеўства.
# Рашэнні па скаргах на дзяржаўную рэгістрацыю.
# Усталяванне каралеўскіх узнагарод (рыцарскія ордэны, медалі і ўзнагароды).

## Вярхоўны камісар 
Вярхоўны Камісар (, ) можа ўдзельнічаць ва ўсіх перамовах па пытаннях, якія ўяўляюць агульны інтарэс, у Парламентце Грэнландыі, але не мае права голасу.

Вярхоўны Камісар з’яўляецца членам Грэнландскага фонду па службе.

### Спіс Вярхоўных камісараў 
## Гл. таксама 
*

## Зноскі 
## Спасылкі 
* Афіцыйны сайт

Катэгорыя:Палітыка Даніі
Катэгорыя:Палітыка Грэнландыі
Кантакт (фільм, 1997)

«**Кантакт**» () — мастацкі фільм 1997 года рэжысёра Роберта Земекіса. Галоўныя ролі выканалі Джодзі Фостэр і Мэцью Мак-Конахі.

## Сюжэт 
Элі Эраўэй страціла бацькоў у раннім дзяцінстве, пасля гэта ўсё сваё жыццё прысвяціла навуцы. Яна стала ўдзельніцай праекта па пошуку пазазямных цывілізацый. Шматгадовыя працы не праходзяць дарма, аднойчы Элі злавіла доўгачаканы сігнал з космасу, меркавана, ад зоркі Вега. Расшыфроўка сігналу змяшчае апісанне нейкага тэхнічнага прыстасавання, у якім ёсць месца для аднаго пасажыра. Сусветная супольнасць прыступае да вырабу гэтай прылады, а Элі становіцца яго выпрабавальнікам. Пасля запуску гэтага прыстасавання яна трапляе на планету, якая, імаверна, знаходзіцца ў іншай зорнай сістэме, і ўступае ў кантакт з яе жыхарамі. Аднак па вяртанні Элі чакаюць новыя выпрабаванні — ніхто не верыць, што кантакт адбыўся.

## Акцёрскі склад 
* Джодзі Фостэр — Элеанора «*Элі*» Эраўэй
* Мэцью Мак-Конахі — Палмер Джос

## Крытыка 
Вядомы амерыканскі кінакрытык Роджэр Эберт адзначыў фільм чатырма зоркамі з чатырох магчымых і занёс у свой спіс «*Выдатных фільмаў*».

## Узнагароды 
Паводле інфармацыі сайта «*Internet Movie Database*» фільм быў адзначаны 14 кінаўзнагародамі і яшчэ 31 намінацыяй.

## Зноскі 
## Спасылкі 
* 

Катэгорыя:Фільмы ЗША 1997 года
Катэгорыя:Фільмы-драмы 1997 года
Катэгорыя:Фільмы-трылеры 1997 года
Катэгорыя:Навукова-фантастычныя фільмы 1997 года
Катэгорыя:Фільмы-драмы ЗША
Катэгорыя:Фільмы-трылеры ЗША
Катэгорыя:Навукова-фантастычныя фільмы ЗША
Катэгорыя:Фільмы на англійскай мове
Катэгорыя:Фільмы пра іншапланецян
Катэгорыя:Фільмы Роберта Земекіса
Катэгорыя:Фільмы, музыку да якіх напісаў Алан Сільвестры
Катэгорыя:Выдатныя фільмы (Роджэр Эберт)
Старшыня Інатсісартута

Пасада **спікера Інатсісартута** (; ) была створана ў 1979 годзе. Папярэдні офіс меў назву Старшыня Ландсрэда Грэнландыі.

## Спіс спікераў Парламента Грэнландыі 
Ніжэй прыведзены спіс пасадаў:

## Зноскі 
Катэгорыя:Палітыка Грэнландыі
Віцебскі Савет рабочых і салдацкіх дэпутатаў

**Віцебскі Савет рабочых і салдацкіх дэпутатаў** — калегіяльны прадстаўнічы орган улады, які быў створаны пасля Лютаўскай рэвалюцыі ў Расіі.

8 сакавіка 1917 годзе быў створаны **Віцебскі Савет рабочых дэпутатаў**, які 9 сакавіка прыняў рашэнне цалкам падпарадкоўвацца Петраградскаму Савету рабочых і салдацкіх дэпутатаў. У пачатку сакавіка быў створаны таксама **Віцебскі Савет салдацкіх дэпутатаў**. 10 мая прайшло паседжанне абодвух Саветаў, на якім было прынята рашэнне пра аб'яднанне ў «Віцебскі Савет рабочых і салдацкіх дэпутатаў».

Катэгорыя:Лютаўская рэвалюцыя 1917
Катэгорыя:З’явіліся ў 1917 годзе
Катэгорыя:1917 год у Віцебску
The Carpenters

«**The Carpenters**» () — амерыканскі поп-гурт, створаны ў 1968 годзе ў Даўніе, які моцна паўплываў на культуру і мастацтва 1970-х гадоў. Нават пасля (часовага) распаду ў 1983 годзе яго папулярнасць не змяншалася. Агульны тыраж альбомаў гурта перавышае 100 млн. асобнікаў.

## Дыскаграфія 
* «Ticket to Ride» (1969)
* «Close to You» (1970)
* «Carpenters» (1971)
* «A Song for You» (1972)
* «Now and Then» (1973)
* «Horizon» (1975)
* «A Kind of Hush» (1976)
* «Passage» (1977)
* «Christmas Portrait» (1978)
* «Made in America» (1981)
* «Voice of the Heart» (1983)
* «An Old-Fashioned Christmas» (1984)
* «Lovelines» (1989)
* «As Time Goes By» (2001)

## Спасылкі 
* Афіцыйны сайт 
* 

Катэгорыя:Музычныя калектывы, якія з’явіліся ў 1968 годзе
Катэгорыя:Музычныя калектывы 1960-х
Катэгорыя:Музычныя калектывы 1970-х
Катэгорыя:Музычныя калектывы 1980-х
Катэгорыя:Выканаўцы, якія ўзначальвалі Billboard Hot 100
Грэнландцы

Тэрмін **Грэнландцы** можа значыць некалькі розных рэчаў, у прыватнасці:
*Усе жыхары Грэнландыі.
*Грэнландскія эскімосы — асноўнае насельніцтва сучаснай Грэнландыі.
*Грэнландскія скандынавы — скандынаўскі народ, да 1540 года жыў на тэрыторыі Грэнландыі.
Parallel Lines

**«Parallel Lines»** — трэці студыйны альбом поп-гурта «Blondie».

## Спіс кампазіцый 
## Спасылкі 
Катэгорыя:Альбомы 1978 года
Катэгорыя:Альбомы Chrysalis Records
Blondie

**«Blondie»** — амерыканскі поп-панк-гурт, створаны ў 1975 годзе ў Нью-Ёрку. Гурт стаў вядомы пасля свайго альбома «Parallel Lines», які выйшаў у 1978 годзе. Песні з гэтага альбома сталі міжнароднымі хітамі. У 1982 годзе Blondie распаліся, вакалістка Дэбі Хары пачала сольную кар'еру. У 1997 годзе гурт зноў сабраўся і іграе да гэтага часу.

## Дыскаграфія 
* «Blondie» (1976)
* «Plastic Letters» (1977)
* «Parallel Lines» (1978)
* «Eat to the Beat» (1979)
* «Autoamerican» (1980)
* «The Hunter» (1982)
* «No Exit» (1999)
* «The Curse of Blondie» (2003)
* «Panic of Girls» (2011)
* «Ghosts of Download» (2014)
* «Pollinator» (2017)

## Спасылкі 
* Афіцыйны сайт 
* 

Катэгорыя:Выканаўцы, якія ўзначальвалі Billboard Hot 100
Катэгорыя:Музычныя калектывы, якія з’явіліся ў 1975 годзе
Катэгорыя:Музычныя калектывы 1970-х
Катэгорыя:Музычныя калектывы 1980-х
Катэгорыя:Музычныя калектывы 1990-х
Катэгорыя:Музычныя калектывы 2000-х
Катэгорыя:Музычныя калектывы 2010-х
Катэгорыя:Квартэты